Fond za zaštitu depozita

Podgorica, 18.11.2022. godine

**Održana XXIX sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je dvadesetdevetu sjednicu, kojom je predsjedavao predsjednik Upravnog odbora Fonda Vesko Lekić.

Upravni odbor Fonda je danas razmotrio i usvojio Program rada Fonda za zaštitu depozita za 2023. godinu, a koji je sačinjen na bazi aktivnosti preduzetih na isplati garantovanih depozita deponentima banaka nad kojim je otvoren stečajni postupak, aktivnosti na primjeni Metodologije za obračun premije na bazi rizika pojedine kreditne institucije, aktivnosti na testiranju sistema zaštite depozita na stres, aktivnosti vezanih za Radnu grupu 9 u okviru pregovora za pristupanje EU i ostalih aktivnosti vezanih za redovno poslovanje Fonda.

Upravni odbor Fonda je razmotrio i usvojio Finansijski plan Fonda za zaštitu depozita za 2023. godinu, koji je pripremljen na osnovu broja zaposlenih, obaveza i aktivnosti započetih u prethodnom periodu i planiranih za 2023. godinu, a koje se sastoje od redovnih aktivnosti, aktivnosti isplate garantovanih depozita deponentima banaka nad kojim je otvoren stečajni postupak, aktivnosti vezanih za naplatu premije na bazi rizika. Polazna osnova je izvršenje finansijskog plana za 10 mjeseci 2022. godine i projekcija očekivanih finansijskih prihoda i rashoda u narednoj godini.

Upravni odbor Fonda je razmotrio i usvojio Komunikacionu strategiju za period 2022.- 2025. godina. Komunikaciona strategija ima za cilj da prikaže strukturu alata za nastavak unaprjeđenja informisanosti stručnog i javnog mnjenja i pojedinih ciljnih grupa o pitanjima koja se tiču sistema zaštite depozita, kao i promovisanje aktivnosti Fonda u periodu od naredne 3 godine.

Upravni odbor Fonda se upoznao sa uspješno sprovedenim testiranjem otpornosti sistema zaštite depozita na stres koje je Fond sproveo sa tri kreditne institucije.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.